CELEX: 62018TN0478
Language: et
Date: 2018-08-06 00:00:00
Title: Kohtuasi T-478/18: 6. augustil 2018 esitatud hagi – Bezouaoui ja HB Consultant versus komisjon

15.10.2018   
            
            
               ET
            
            
               Euroopa Liidu Teataja
            
            
               C 373/13
            
         
      6. augustil 2018 esitatud hagi – Bezouaoui ja HB Consultant versus komisjon
      (Kohtuasi T-478/18)
      (2018/C 373/14)
      Kohtumenetluse keel: prantsuse
      
         Pooled
      
      
         Hagejad: Hacène Bezouaou (Avanne, Prantsusmaa), HB Consultant (Beure, Prantsusmaa) (esindajad: advokaadid J.-F. Henrotte ja N. Neyrinck)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tunnistada hagi vastuvõetavaks ja põhjendatuks. Sellest tulenevalt:
               
            
                  —
               
               
                  tühistada komisjoni 10. aprilli 2018. aasta otsus C(2018) 2075 final juhtumis SA.46897 (2018/NN) – Prantsusmaa eeldatav riigiabi – CACES;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitavad hagejad kolm väidet.
      
                  1.
               
               
                  Esimene väide puudutab mõiste „süüks panemine“ rikkumist ELTL artikli 107 seisukohast, sest riigi poolt ehitusmasinate turvalise juhtimise koolituskulude hüvitamine asutustele organismes paritaires collecteur agréés (OPCA) tähendab riigi vahendite kasutamist seoses riigi poolt võetud meetmega. Seetõttu väidavad hagejad, et otsus, mille tühistamist nad nõuavad, rikub kohtupraktikat, mis tuleneb kohtuotsusest Pearle (15. juuli 2004. aasta kohtuotsus Pearle jt, C-345/02, EU:C:2004:448).
               
            
                  2.
               
               
                  Teine väide puudutab mõiste „eelis“ rikkumist ELTL artikli 107 seisukohast, sest käesolevas asjas Prantsuse riigi poolt võetud meetmed annavad ettevõtjatele, kes korraldavad nn CACES® (Certificat d’Aptitude à la Conduite En Sécurité) koolitusi eelise, mida ei saa ettevõtjad, kes korraldavad nn PCE® (Permis à la Conduite d’Engins) koolitusi.
               
            
                  3.
               
               
                  Kolmas väide puudutab mõiste „valikulisus“ rikkumist ELTL artikli 107 seisukohast, kuna võetud meetmed on valikulised. See väide jaguneb kolme ossa:
                  
                              —
                           
                           
                              esimene osa käsitleb argumenti, et OPCAd ei saa kohelda diskrimineerivalt erinevaid koolitusi, mis rahuldavad sama vajadust ja mis on Prantsuse riigi poolt kõik ühte moodi tunnustatud;
                           
                        
                              —
                           
                           
                              teine osa puudutab argumenti, et Prantsuse riigi sekkumised viib OPCAd eksitusse koolituste sisu osas, mis vastavad seaduslikele nõuetele ja mille hüvitamist saab nõuda;
                           
                        
                              —
                           
                           
                              kolmas osa käsitleb argumenti, et kahe koolitussüsteemi (CACES® ja PCE®) diskrimineerivat kohtlemist ei õigusta võrdlusel aluseks võetava süsteemi laad ega üdine ülesehitus.